somu9/iisc_mono_hindi_female huggingface dataset:
इसीलिए प्रति व्यक्ति आय के मामले में ब्राज़ील एवं भारत से वह आगे है| भारत और ब्राज़ील विकासशील देश हैं|
अत्याधुनिक प्रौद्योगिकी, शिक्षा, उद्योगों के मामले में ये देश प्रगति पथ पर है|
सकल राष्ट्रीय आय अधिक होने पर भी भारत की जनसंख्या अधिक होने से भारत की प्रति व्यक्ति आय ब्राज़ील की तुलना में कम है|
ब्राज़ील की उच्चभूमि एवं तटीय प्रदेश में कृषि की जाती है| अनुकूल जलवायु और वहाँ की भू-आकृति के कारण विविध प्रकारों की फसलें ली जाती हैं|
चावल और मकई प्रमुख खाद्य फसलें हैं| मकई की फसल मुख्य रूप से देश के मध्य भाग में उगाई जाती है|
कहवा, सोयाबीन, कोको, रबर, इन नकदी फसलों का उत्पादन भी बड़े पैमाने पर होता है|
ब्राज़ील कहवा एवं सोयाबीन के निर्यात में अग्रसर देश है| कहवा का उत्पादन मुख्यतः मिनास जिराइस और साओ पाउलो राज्यों में होता है|
इन फसलों के अलावा केला, अनानास, संतरे एवं अन्य नींबू-जातीय फलों का उत्पादन भी होता है| घास के प्रदेशों में गाय, भेड़-बकरियाँ पाली जाती हैं|
इसीलिए मांस उत्पादन एवं दुग्धोत्पादन के व्यवसाय यहाँ चलते हैं| भारत में खनन के अंतर्गत होने वाले उत्पादन व उत्पादन क्षेत्र की तालिका बनाइए|
भारत में किस भाग में खनन का विकास नहीं हुआ है? उसके क्या कारण होंगे? खनिजों की उपलब्धता को ध्यान में रखते हुए उद्योगों का विकास किस देश में हुआ होगा बताइए|
ब्राज़ील का पूर्वी भाग लौह अयस्क, मैंगनीज, निकल, तांबा, बॉक्साईट आदि खनिजों से संपन्न है|
दुर्गमता, घने वन, घनदाट अरण्ये, निष्क्रिय खनिज संसाधनों का अज्ञान इत्यादि प्रतिकूल कारकों की वजह से देश के आंतरिक भागों में खनन व्यवसाय के विकास मर्यादाएँ आ गई हैं|
खनिजों की उपलब्धता एवं देश में बढ़ती मांग के कारण उच्चभूमि के प्रदेश में खनन व्यवसाय का विकास हुआ है|
ब्राज़ील के दक्षिण-पूर्वी तट के निकट मत्स्योत्पादन का केंद्रीकरण हो गया है| इसके दो कारण लिखिए|
भारत में बड़ी नदियाँ हैं लेकिन आंतरिक भागों में मत्स्योत्पादन का विकास नहीं हुआ है| इस पर विचार कर उनके कारण बताइए| भारत में करीब {७४००}{सात हजार चार सौ} किलो मीटर लंबा तट है|
शीत एवं उष्ण प्रवाहों का संगम और विस्तृत महाद्वीपीय मग्नतट के कारण दक्षिणी अटलांटिक तट पर मछली पकड़ने का क्षेत्र विकसित हुआ है|
मछली पकड़ना परंपरागत रूप से किया जा रहा है| वैयक्तिक एवं सामूहिक रूप से पारंपरिक तंत एवं उपकरणों का प्रयोग कर यह व्यवसाय किया जाता है|
भारत में ज्वार, गेहूँ, चावल, कपास, गन्ना, चाय, सेब आदि का वितरण भारत के मानचित्र प्रारूप पर चिह्नों की सहायता से दिखाइए| मानचित्र को शीर्षक दें|
सकल घरेलू उत्पाद में ब्राज़ील की तुलना में भारत में कृषि का योगदान अधिक है| साथ ही, कृषि में कार्यरत जनसंख्या का प्रतिशत भी अधिक है|
प्राचीन काल से ही भारत में कृषि कार्य किया जा रहा है| भारत का करीब साठ प्रतिशित भू भाग कृषि के अधीन है|
विस्तृत मैदानी प्रदेश, उपजाऊ मृदा, अनुकूल जलवायु की लंबी अवधि और विविधता इसके कारण हैं| भारत में मुख्य रूप से निर्वाह कृषि प्रचलित है|
भारत विभिन्न प्रकार के फल, मसाले एवं सब्जियों का उत्पादन करने वाला देश है| भारत की अर्थव्यवस्था में मत्स्य व्यवसाय की भूमिका भी महत्त्वपूर्ण है|
समुद्री एवं मीठे पानी की मछली के उत्पादन में भारत अग्रसर है| आहार का एक महत्त्वपूर्ण घटक, रोजगार-निर्माण, पोषण का स्तर बढ़ाने एवं विदेशी मुद्रा प्राप्त करने हेतु मत्स्य व्यवसाय का उपयोग होता है|
केरल, पश्चिम बंगाल, ओडिशा, आंध्र प्रदेश, तमिलनाडु, गोआ और महाराष्ट्र के तटीय भागों में रहनेवाले अनेक लोगों के आहार में मछली महत्त्वपूर्ण घटक है|
मत्स्योत्पादन के कुल वार्षिक उत्पादन में से समुद्री मछली का योगदान {४०}{चालीस} प्रतिशित है| वशी, बांगड़ा, बंबील, सुरमई, पापलेट, झींगे इत्यादि जलचर अरब सागर में मिलते हैं
तो वहीं बंगाल की खाड़ी में केंकड़े, हिलसा, रावस इत्यादि जलचरों को पकड़ा जाता है| मीठे पानी में नदियों, नहरों, जलाशयों आदि में मत्स्योत्पादन किया जाता है|
कतला, रोहू, चोपडा इत्यादि मीठे पानी की प्रमुख मछलियाँ हैं| देश के कुल वार्षिक मत्स्योत्पादन में करीब साठ प्रतिशत योगदान मीठे पानी की मछलियों का है|
खनन : भारत में छोटा नागपुर का पठार खनिजों के भंडार के रूप में जाना जाता है| यहाँ खनन कार्य बड़े पैमाने पर चलता है| पूर्वी महाराष्ट्र एवं छत्तीसगढ़ में कोरबा भाग में कोयले की खानें हैं|
असम में डिगबोई, महाराष्ट्र के पास अरब सागर में बॉम्बे हाय, गुजरात में कलोल, कोयाली में कच्चे तेल के कुएँ हैं|
बंगाल की खाड़ी में गोदावरी नदी के मुहाने के पास खनिज तेल के भंडार मिले हैं| राजस्थान में संगमरमर, आंध्र प्रदेश में कड़प्पा के पत्थरों की खानें हैं|
प्रमुख उद्योगों में लौह और इस्पात, वाहन संयोजन, खनिज तेल की प्रक्रिया, रासायनिक उत्पादन, सीमेंट उत्पादन इत्यादि का समावेश होता है|
प्रौद्योगिकी पर आधारित उद्योग भले ही बढ़ रहे हों पर पारंपरिक उद्योग भी महत्त्वपूर्ण हैं|
शक्कर, सूती कपड़ा, रेशम, ऊनी कपड़ा उद्योग और खाद्य उद्योगों का ब्राज़ील में अच्छा विकास हुआ है|
बड़े उद्योगों का केंद्रीकरण दक्षिणी एवं दक्षिण-पूर्वी भागों में हुआ है| पूर्वोत्तरी एवं पश्चिमी प्रदेशों में कम विकास हुआ है|
इस प्रदेश में निवेश करने हेतु सरकार द्वारा प्रोत्साहन दिया जा रहा है|
इन उद्योगों के लिए किन कच्चे मालों का उपयोग किया जाता है बताइए और उसके अनुसार उद्योगों का वर्गीकरण कीजिए|
ये कच्चा माल भारत के किस प्रदेश से आता है इस और पर चर्चा कीजिए और कापी में लिखिए| भारत में विभिन्न स्थानों पर उद्योग स्थापित हुए हैं|
कच्चेमाल की उपलब्धता, ऊर्जा संसाधन, आर्थिक संसाधन, माँग इत्यादि कारकों के कारण उद्योगों में असमान वितरण दिखाई देता है|
झारखंड, ओडिशा, छत्तीसगढ़, मध्य प्रदेश,राजस्थान का कुछ भाग, कर्नाटक और तमिलनाडु राज्यों में धात्विक खनिजों के भंडार हैं|
इसीलिए भारतीय प्रायद्वीप के पूर्वोत्तरी भाग में धातु-निर्माण उद्योग स्थित हैं| अधिकांश लौह इस्पात के उद्योग इस भाग में केंद्रित हैं|
इसका मुख्य कारण बड़े पैमाने पर उपलब्ध कोयले और लौह अयस्क के भंडार हैं|
साथ ही दामोदर-महानदी की घाटी में जलविद्युत और हीराकुड परियोजना जैसी अनेक औष्मिक शक्ति संयंत्रों से मिलने वाली अखंडित एवं सस्ती बिजली के कारण यह प्रदेश धात्विक उद्योगों के लिए अनुकूल है|
कृषि पर आधारित उद्योगों में कपास, पटसन एवं चीनी उद्योगों का केंद्रीकरण कच्चेमाल के प्रदेश में हुआ है|
उदाहरण, महाराष्ट्र, उत्तर प्रदेश का चीनी उद्योग, पश्चिम बंगाल का पटसन उद्योग इत्यादि |
विविध राज्यों के वन प्रदेशों के पास कागज, प्लायवुड, माचिस, राल, लाख, लकड़ी की वस्तुओं का निर्माण इत्यादि | वनोत्पादन पर आधारित उद्योग केंद्रित हो गए हैं|
कोंकण एवं केरल के तटीय प्रदेशों में काथी, फल प्रसंस्करण, मांस–प्रसंस्करण इत्यादि उद्योगों का केंद्रीकरण हुआ है|
कोयाली, डिगबोई, नूनमती एवं बोनगाईगाव तेल शुद्धिकरण के कारखाने खनिज तेल का उत्पादन करने वाले प्रदेशों में हैं|
मथुरा एवं बरौनी के तेलशुद्धिकरण केंद्र तट से दूर आंतरिक भाग में हैं और तेल उत्पादन क्षेत्रों से दूर हैं|
सीमेंट उद्योग का वितरण भी सीमेंट के लिए आवश्यक कच्चे माल की उपलब्धता पर निर्भर है|
गुजरात, राजस्थान और तमिलनाडु राज्यों में बड़े पैमाने पर नमक का उत्पादन होता है|
जिन उद्योगों की कच्चेमाल पर निर्भरता कम है, वे देश में अनेक भागों में फ़ैले हुए हैं-जैसे यांत्रिक एवं विद्युत वाहन, उर्वरक और अनेक ग्राहकोपयोगी उत्पाद|
मुख्यतः बड़े शहरों में इन उद्योगों का केंद्रीकरण दिखाई देता है|
ब्राज़ील में मुख्यतः लौह अयस्क, कहवा, कोको, कपास, शक्कर, संतरे, केले इत्यादि की निर्यात की जाती है|
ब्राज़ील यंत्रसामग्री, रासायनिक उत्पादों, उर्वरकों, गेहूँ, वाहनों, खनिज तेल, रोगन इत्यादि आयात करता है|
आकृति का निरीक्षण कीजिए और ब्रज़ील एवं भारत के व्यापार की तुलना कीजिए|
भारत मुख्यतः चाय, कहवा, मसाले, चमड़ा एवं चमड़े की वस्तुएँ,लौह अयस्क, कपास, रेशमी कपड़ा, आम इत्यादि निर्यात करता है|
पेट्रोल, यंत्र-सामग्री, मोती, बहुमूल्य रत्न, सोना, चांदी, कागज, दवाइयाँ आदि आयात करता है|
यूनायटेड किंग्डम, संयुक्त राष्ट्र अमरीका, जर्मनी, जापान, चीन, रूस भारत के व्यापार में प्रमुख भागीदार हैं|
भारतीय कंपनियों ने ब्राज़ील में बड़े पैमाने पर निवेश कर अनेक औद्योगिक केंद्रों की स्थापना की है|
भारतीय कंपनियों ने ब्रज़ील में सूचना प्रौद्योगिकी, दवाई उत्पादन, ऊर्जा, कृषि, खनन अभियांत्रिकी और वाहन क्षेत्रों में निवेश किया है|
इसकी तुलना में ब्राज़ील द्वारा भारत में किया गया निवेश कम है|
ब्राज़ीलियन कंपनियों ने भारत में वाहन, सूचना प्रौद्योगिकी, खनन कार्य, ऊर्जा, जूता उद्योग, जैव-ईंधन इत्यादि क्षेत्रों में निवेश किया है|
अभी तक आप ब्राज़ील के विषय में बहुत जानकारी प्राप्त कर चुके हैं|
आत्मसात की हुई जानकारी के आधार पर आप ब्राज़ील में स्थित जिन स्थलों पर जाना चाहेंगे, उनकी सूची तैयार कीजिए
सफेद बालू युक्त पुलिन, आकर्षक व स्वच्छ तटीय प्रदेश, सुंदर द्वीप, अमेज़न के मैदान में स्थित घने वन, विभिन्न प्रकार के प्राणी एवं पक्षी एवं राष्ट्रीय उद्यानों के कारण अंतरराष्ट्रीय पर्यटक ब्राज़ील की ओर आकर्षित होते हैं|
नई राजधानी ‘ब्राजीलिया’ भी पर्यटकों के आकर्षण का प्रमुख बिंदु है|
उसी प्रकार रिओ डी जनेरो एवं साओ पावलो आकृति में दर्शाए गए आँकड़ों के अनुसार वर्ष दो हजार पन्द्रह में भारत में आने वाले अंतरराष्ट्रीय पर्यटकों की संख्या ब्राज़ील की तुलना में अधिक है|
ऐसा होने पर भी पर्यटन क्षेत्र का राष्ट्रीय आय में योगदान ब्राज़ील की तुलना में कम है| यह मूल रूप से उस देश की जनसंख्या एवं कुल राष्ट्रीय आय के मूल्य पर निर्भर है| तदानुसार भारत का राष्ट्रीय उत्पादन एवं जनसंख्या ब्राज़िल की तुलना में बहुत अधिक है|
इसीलिए भारत की कुल राष्ट्रीय आय में पर्यटन क्षेत्र का योगदान ब्राज़ील से कम दिखाई देता हैएवं इस क्षेत्र में कार्यरत जनसंख्या अधिक दिखाई देती है|
आकृति में आलेख से स्पष्ट है कि भारत में अंतरराष्ट्रीय पर्यटकों की संख्या में निरंतर वृद्धि हो रही है किंतु वर्ष {२०१०}{दो हजार दस} मे इसमें अधिक वृद्धि हुई है|
अंतरराष्ट्रीय पर्यटकों की संख्या में हो रही यह वृद्धि सिलसिलेवार है|
पर्यावरणीय पर्यटन को भारत में भी प्रोत्साहन दिया जा रहा है| भारत की ऐतिहासिक विरासत को ध्यान में रखते हुए अनेक भागों में पर्यटन के अनेक अवसर उपलब्ध हैं|
इसके लिए अनेक पर्यटन स्थलों का विकास किया जा रहा है|
देश के परिवहन तंत्र में आधे से अधिक हिस्सा सड़क परिवहन का है| सड़कों का घनत्व पूर्वी भाग में केंद्रित हुआ है|
पश्चिम की ओर अमेज़न नदी के मैदानों में वनाच्छादित प्रदेश एवं दलदली भूमि के कारण सड़क मार्गों का विकास सीमित रूप से हुआ है|
अमेज़न नदी पर व्यावसायिक तौर पर जल परिवहन का विकास हुआ है|
इस नदी के मुहाने से पेरू देश के इक्विटॉस इस स्थान तक यह परिवहन होता है|
विश्व में आंतरिक परिवहन का सर्वाधिक लंबे विस्तार वाला मार्ग यहाँ है| दक्षिण की ओर बहनेवाली पराना नदी भी जल परिवहन हेतु उपयुक्त है|
तटीय भागों में भी सागरीय परिवहन होता है| ब्रज़ील में रेलमार्गों का अधिक विकास नहीं हुआ है|
रेलमार्ग भले ही सस्ते हों पर उनका उपयोग बस कुछ ही शहरों तक सीमित है|
हवाई मार्गों का योगदान भी सीमित है| जलमार्ग परिवहन का सस्ता साधन है| देश के कुल परिवहन मार्गों में आंतरिक जलमार्गों का हिस्सा केवल एक प्रतिशत है|
इसमें नदियाँ, नहरें, खाड़ियों, जलाशयों इत्यादि का समावेश होता है| अंतरराष्ट्रीय व्यापार में से पंचानबे प्रतिशत व्यापार सागरीय मार्ग से होता है|
ब्राज़ील की तुलना में भारत में अंतरराष्ट्रीय वायु परिवहन अधिक विकसित है| विदेशी तथा आंतरिक हवाई मार्गों का उपयोग भी बढ़ रहा है|
भारत में ब्रज़ील की तुलना में रेलमार्ग एवं सड़क मार्ग तंत्र अधिक सघन है|
सड़क मार्गों से हर वर्ष करीब पचासी प्रतिशत यात्री परिवहन एवं सत्तर प्रतिशत माल परिवहन होता है|
रेल मार्गों के विकास के कारण यात्री एवं माल परिवहन सुलभ हो गया है|
भारतीय अर्थव्यवस्था की वृद्धि हेतु रेल मार्गों का योगदान महत्त्वपूर्ण है| भारत में रेलमार्ग सदैव यात्री परिवहन का प्रमुख साधन रहा है|
भारत के मध्य भाग में, उत्तर-पूर्वी राज्यों में और राजस्थान में रेलमार्गों का जाल विरल है| उत्तर भारतीय मैदानी प्रदेश में रेल मार्गों का जाल अधिक है|
जिस देश का विस्तार अधिक होता है, उस देश में दूर के अंतर पार करने हेतु रेलमार्गों का महत्व अधिक होता है|
आप तो जानते ही हैं कि ब्राज़ील का रेखांशीय विस्तार अधिक है| आकृति में अति पूर्व का एवं अति पश्चिम स्थान दिया गया है|
इन दो बिंदुओं में समय के अंतर की गणना मिनटों में कीजिए| मिनट का अंतर है|
इसीलिए ब्राज़ील में कुल चार मानक समय माने जाते हैं। देश में अलग - अलग ‘समय विभाग’ हैं . ये मानक समय ग्रीनिच मानक समय से क्रमशः दो, तीन, चार एवं पांच घंटे पीछे हैं
मानचित्र में लाल रंग की रेखा ब्राज़ील का अधिकृत मानक समय (बी.आर.टी) दर्शाती है|
यह समय ग्रीनविच समय से तीन घंटे पीछे है| ब्राज़ील में दूरसंचार सेवा बहुत विकसित एवं कुशल है|
इसमें दूरध्वनि, भ्रमणध्वनि, दूरदर्शन प्रसारण, आकाशवाणी प्रसारण, संगणक एवं इंटरनेट का समावेश है|
ब्रज़ील में {45}{पैंतालीस} प्रतिशत से अधिक जनसंख्या इंटरनेट का उपयोग करती है| ब्रज़ील के दक्षिण-मध्य भाग में दूरसंचार सेवाओं जैसी बुनियादी सेवाएँ आधुनिक हैं|
उत्तर एवं पश्चिमोत्तर भाग में लेकिन इन सेवाओं का विकास जनसंख्या के अभाव में सीमित रूप में है|
प्रदेश की संरचना, विस्तृत आकार, जनसंख्याहीन प्रदेश, घने वन, इत्यादि समस्याओं पर मात कर दूरसंचार सेवा का विस्तार करना ब्राज़ील की अर्थव्यवस्था के लिए एक चुनौती थी|
हाल ही के कुछ वर्षों में ब्राज़ील में दूरध्वनि, सूचना तंत्र एवं इंटरनेट के उपयोग में वृद्धि हुई है| दूरसंचार सेवा का विस्तार बड़े पैमाने पर होने लगा है|
अंतरिक्ष प्रौद्योगिकी के विषय में ब्राज़ील स्वदेशी प्रौद्योगिकी का विकास कर उपग्रह अंतरिक्ष में छोड़ने की तैयारी में है|
भारत में संचार स्वदेशी प्रौद्योगिकी के आधार पर बनाए गए उपग्रह एवं प्रक्षेपण प्रौद्योगिकी के उपयोग से इस क्षेत्र में भारत का भविष्य उज्ज्वल है| भारत का रेखांशीय विस्तार अधिक है|
भारत के अति पूर्व एवं अति पश्चिम के छोरों में समय का अंतर करीब एक सौ बीस मिनटों का है|
किंतु भारत में केवल एक ही मानक समय है| यह देशांतर रेखा इलाहाबाद शहर के पास से गुजरती है|
भारत में इलेक्ट्रॉनिक माध्यमों की प्रगति के कारण दूरसंचार उद्योग वृद्धिमान क्षेत्र बन गया है|
सूचना प्रौद्योगिकी एवं संचार माध्यमों के युग में संगणक, भ्रमणध्वनि, इंटरनेट जैसे डिजिटल साधनों के बढ़ते प्रभाव के कारण यह क्षेत्र अधिक गति से बढ़ रहा है|
भारत सर्वाधिक स्मार्टफोन एवं इंटरनेट उपयोगकर्ताओं का देश बन गया है|
गुरुत्वाकर्षण बल एक वैश्विक बल है जो केवल पृथ्वी पर स्थित दो पिंडों के बीच ही नहीं अपितु किन्ही भी दो खगोलीय पिंडों के बीच भी प्रयुक्त होता है, यह हमनें कक्षा आठवीं में पढ़ा है|
उन्होने सोचा कि सभी सेब सीधे नीचे क्यों नहीं गिरते हैं? तिरछे क्यों नही गिरते? या क्षितिज के समांतर रेखा में क्यों नहीं जाते? अत्यंत विचारमंथन करने के पश्चात् उन्होंने निष्कर्ष निकाला की पृथ्वी सेब को अपनी ओर आकर्षित करती होगी और इस आकर्षण बल की दिशा पृथ्वी के केंद्र की ओर होगी|
वृक्ष के सेब से पृथ्वी के केंद्र की ओर जानेवाली दिशा क्षैतिज के लंबवत होने के कारण सेब वृक्ष से क्षैतिज के लंबवत दिशा में नीचे गिरता है| पृथ्वी पर सेब का एक वृक्ष दिखाया गया है|
सेब पर लगनेवाला बल पृथ्वी के केन्द्र की दिशा में होता है अर्थात सेब के स्थान से पृथ्वी के पृष्ठभाग पर लंब होता है|
आकृति में चंद्रमां और पृथ्वी के बीच का गुरुत्वाकर्षण बल भी दिखाया गया है|
न्यूटन ने सोचा कि यदि यह बल विभिन्न ऊँचाई पर स्थित सेबों पर प्रयुक्त होता है, तो क्या वह सेबों से बहुत दूर स्थित चंद्रमा जैसे पिंडो पर भी प्रयुक्त होता होगा?
इसी प्रकार क्या यह सूर्य, ग्रह जैसे चंद्रमा से भी अधिक दूरी पर स्थित खगोलीय पिंडों पर भी प्रयुक्त होता होगा? किसी पिंड के वेग के परिमाण या गति की दिशा परिवर्तित करने के लिए उसपर बल प्रयुक्त करना आवश्यक होता है, यह हम देख चुके है|
रस्सी के सिरे पर एक पत्थर बाँधिए| रस्सी का दूसरा सिरा हाथ में पकड़कर नीचे दी गई आकृति में दिखाए अनुसार इस प्रकार घुमाइए कि पत्थर एक वृत्त पर घुमे|
उस पत्थर पर क्या आप कुछ बल प्रयुक्त कर रहे हैं ? उसकी दिशा कौन सी है? यह बल प्रयुक्त न होने के लिए आप क्या करोगे और ऐसा करने पर पत्थर पर क्या प्रभाव पड़ेगा?
जब तक हमने रस्सी को पकड़ कर रखा है तब तक हम उस पत्थर को अपनी ओर, अर्थात वृत्त के केन्द्र की ओर खींचते हैं, इसका अर्थयह है कि पत्थर पर कक्षा के केंद्र की दिशा में बल प्रयुक्त कर रहे हैं|
हमने रस्सी छोड़ दी तो पत्थर पर हमारे द्वारा लगाया गया बल समाप्त हो गया|
उस क्षण वृत्त पर पत्थर के स्थान पर स्थित स्पर्शरेखा की दिशा में पत्थर फेंका जाता है क्योंकि उस क्षण वह उसके वेग की दिशा होती है|
इस बल को अभिकेन्द्रीबल कहते हैं| इसी बल के कारण पिंड़ केन्द्र की ओर जाने के लिए प्रवृत्त होता है|
आपको पता ही है कि पृथ्वी का प्राकृतिक उपग्रह चंद्रमा एक विशेष कक्षा में पृथ्वी के परितः परिभ्रमण करता है| अर्थात्उसकी दिशा और वेग निरंतर बदलता रहता है|
तो क्या उस पर कोई बल सतत प्रयुक्त होता होगा? इस बल की दिशा कौनसी होगी? यदि ऐसा नहीं होता तो चंद्रमा की गति कैसी होती?
क्या हमारे सौरमंडल के अन्य ग्रह सूर्य के परितः ऐसे ही भ्रमण करते हैं? क्या उनपर भी ऐसा ही बल प्रयुक्त होता है ?
उसकी दिशा कौनसी होगी? पिछली कृति, उदाहरण और प्रश्नों पर विचार करने से यह स्पष्ट होता है कि, चंद्रमा भी पृथ्वी के परितः परिभ्रमण करनेवाला पिंड है|
चंद्रमा को पृथ्वी के परितः उसकी कक्षा में घूमते हुए रखने के लिए उस पर बल प्रयुक्त होना आवश्यक है और यह बल पृथ्वी ही प्रयुक्त करती होगी और चंद्रमा को अपनी ओर आकर्षित करती होगी|
इसी प्रकार सूर्य भी पृथ्वी के साथ अन्य सभी ग्रहों को अपनी ओर आकर्षित करता होगा|
प्राचीन काल से ही मनुष्य ग्रहों की स्थिति का निरीक्षण करते आया है| गैलिलियो के पहले ये निरीक्षण केवल आँखों से ही किए जाते थे|
सोलहवीं शताब्दी तक ग्रहों की स्थिति और गति विषयक बहुत सी जानकारी उपलब्ध हुई थी| योहानस केप्लर नाम केवैज्ञानिक ने इस संपूर्ण जानकारी का अध्ययन किया|
उन्हेंयह ज्ञात हुआ कि ग्रहों की गति केकुछ विशिष्ट नियम हैं| उन्होंने ग्रहों की गति संबंधी तीन नियम प्रतिपादित किए| केप्लर के नियम नीचे दिए गए है|
केपलर ने ये नियम केवल नियमित रूप से निरीक्षण करके ग्रहों के स्थानों का मापन करके खोजे| ग्रह इन नियमों का पालन करते हैं, इसका कारण उन्हें ज्ञात नहीं था|
गुरुत्वाकर्षण का नियम प्रतिपादित करते समय केपलर के नियम किस प्रकार सहायक हुए, यह हम आगे देखने वाले हैं|
उपर्युक्त सभी निरीक्षणों और केपलर के नियमों को ध्यान में रखकर न्यूटन ने वैश्विक गुरुत्वाकर्षण का सिद्धांत प्रतिपादित किया|
सिद्धांत के अनुसार विश्व का प्रत्येक पिंड अन्य प्रत्येक पिंड को निश्चित बल द्वारा आकर्षित करता है|
यह बल आकर्षित करने वाले पिंडों के द्रव्यमानों के गुणनफल के समानुपाती तथा उनके बीच की दूरी के वर्ग के प्रतिलोमानुपाती होता है|
जोहानेस केप्लर एक जर्मन खगोल वैज्ञानिक और गणितज्ञ थे|
सन् {1601}{सोलह सौ एक} में टायको ब्राहे के आकस्मिक निधन के बाद केप्लर को उनका उत्तराधिकारी नियुक्त किया गया|
ब्राहे द्वारा किए गए ग्रहों के निरीक्षणों का उपयोग करके केपलरने ग्रहों की गति के नियम को खोजा|
उन्होंने खगोलशास्त्र पर विविध पुस्तकें लिखी| उनका कार्य न्यूटन को गुरुत्वाकर्षण नियम खोजने के लिए उपयोगी सिद्ध हुआ|
दोनों पिंडों में से यदि एक पिंड का द्रव्यमान दोगुना करें तो इस नियम के अनुसार गुरुत्वाकर्षण बल दोगुना हो जाएगा|
उसी प्रकार यदि उन दोनों पिंडों के मध्य की दूरी को दोगुना करें तो बल एक चौथाई हो जाएगा|
यदि दोनों पिंड गोलीय होंगे तो उनके मध्य लगने वाला बल केन्दों को जोड़ने वाली रेखा की दिशा मे होगा|
उस रेखाखंड़ की लंबाई को उनके बीच की दूरी माना जाता है|
यदि वे पिंड गोल या नियमित आकार के नहीं है तो बल उनके पिंडों के द्रव्यमान केन्द्रों को जोड़नेवाले रेखाखंड की दिशा में होता है तथा उस रेखाखंड की लंबाई ली जाती है|
समान घनत्व वाले गोलीय पिंड का भूमितीय केन्द्र ही उसका द्रव्यमान केन्द्र होता है|
गुरुत्वाकर्षण नियम बताते समय, बल दूरी के वर्गके प्रतिलोमानुपाती होता है ऐसा प्रतिपादन न्यूटनने किस आधार पर किया? इसके लिए उन्होंने केप्लर के तीसरे नियम की सहायता ली|
गुरुत्वाकर्षण नियम बताते समय, बल दूरी के वर्ग के प्रतिलोमानुपाती होता है ऐसा प्रतिपादन न्यूटन ने किस आधार पर किया? इसके लिए उन्होंने केप्लर के तीसरे नियम की सहायता ली|
अर्थात सूर्य और ग्रह के बीच का अभिकेन्द्री बल जो कि ग्रह के परिभ्रमण के लिए कारणीभूत होता है वह उनके बीच की दूरी के वर्गके प्रतिलोमानुपाती होता है|
यही गुरुत्वीय बल होता है तथा वह दूरी के वर्गके प्रतिलोमानुपाती होता है, ऐसा न्यूटन ने निष्कर्ष निकाला|
गुरुत्वाकर्षण बल प्रकृति के अन्य बलों की तुलना में अत्यंत क्षीण होता है परंतु वह संपूर्ण विश्व का नियंत्रण करता है और विश्व का भविष्य निश्चित करता है|
ग्रह, तारे व विश्व के अन्य घटकों के प्रचंड द्रव्यमान के कारण यह संभव हुआ है|
समुद्र में नियमित रूप से आने वाले ज्वार और भाटे के बारे में आपको पता ही है|
किसी किनारे के समुद्र के पानी का स्तर दिनभर में नियमित समयावधि के बाद दो बार बढ़ता है और कम होता है|
भिन्न-भिन्न स्थानों पर ज्वार-भाटें का समय भिन्न होता है| समुद्र के जल का स्तर चंद्रमा के गुरुत्वीय बल के कारण बदलता है|
क्षैतिज के लंबवत दिशा में सीधा ऊपर फ़ेकें गए पत्थर का वेग क्या एकसमान होगा, या वह समयानुसार बदलेगा? किस प्रकार बदलेगा?
वह पत्थर सतत ऊपर क्यों नहीं जाता? थोडी ऊँचाई पर जाकर वह पुनः नीचे क्यों आता है? उसकी अधिकतम ऊँचाई किसपर निर्भर होती है?
पृथ्वी का द्रव्यमानकेंद्र उसका केंद्रबिंदू होता है इसलिए किसी भी पिंड पर पृथ्वी का गुरुत्वीय बल पृथ्वी के केंद्र की दिशा में होता है|
अतः इस बल के कारण वस्तु क्षैतिज के लंब दिशा में नीचे गिरती है|
इसी प्रकार जब हम कोई पत्थर क्षितिजलंब दिशा में सीधे ऊपर फेंकते हैं तब यही बल उसे नीचे खींचता है और उसका वेग कम करता है|
निरंतर प्रयुक्त होने वाले इस बल के कारण पत्थर का वेग कुछ समय के पश्चात् शून्य हो जाता है और उसी बल के कारण पत्थर नीचे, पृथ्वी के केंद्र की ओर जाने लगता है|
न्यूटन के सिद्धांत के अनुसार प्रत्येक पिंड़, प्रत्येक अन्य पिंडों को आकर्षित करता है|
अर्थात पृथ्वी सेब को अपनी ओर आकर्षित करती है उसी प्रकार सेब भी पृथ्वी को उतने ही बल से अपनी ओर आकर्षित करता है|
फिर सेब पृथ्वी पर क्यों गिरता है? पृथ्वी सेब की ओर क्यों नहीं सरकती? पृथ्वी का गुरुत्वीय बल चंद्रमा पर प्रयुक्त होने के कारण चंद्रमा पृथ्वी के परितः परिक्रमा करता है|
पृथ्वी की परिक्रमा करनेवाले कृत्रिम उपग्रहाें के लिए भी यह घटित होता है|
चंद्रमा पर भी यह बल प्रयुक्त होने के कारण चंद्रमा पृथ्वी के परितः परिक्रमा करता है| पृथ्वी का परिभ्रमण करने वाले कृत्रिम उपग्रहों के लिए भी यही घटित होता है|
चंद्रमा और कृत्रिम उपग्रह पृथ्वी के परितः परिक्रमा करते हैं, उन्हें पृथ्वी खुद की ओर आकर्षित करती है वे सेब की तरह पृथ्वी पर नहीं गिरते|
ऐसा क्यों होता है? ऐसा चंद्रमा और कृत्रिम उपग्रहों की उनकी कक्षाओं में वेग के कारण होता है|
यदि यह वेग नहीं होता तो वे पृथ्वी पर गिर गए होते| पृथ्वी अपने पास के सभी पिंडों पर बल प्रयुक्त करती है|
न्यूटन के दूसरे नियम के अनुसार किसी पिंड़ पर प्रयुक्त बल के कारण ही उस पिंड़ में त्वरण उत्पन्न होता है|
पृथ्वी के गुरूत्वीय त्वरण की दिशा उसके गुरुत्वीय बल के जैसे ही पृथ्वी के केन्द्र की ओर अर्थात् क्षैतिज के लंबवत दिशा में होती है|
यह त्वरण पृथ्वी के द्रव्यमान 'एम' और उसकी त्रिज्या 'आर' पर निर्भर करता है अतः वह पृथ्वी के किसी भी पिंड के लिए समान होता है|
क्या पृथ्वी के पृष्ठभाग के सभी स्थानों पर 'जी' का मान समान होता है? इसका उत्तर ‘नही’ है|
इसका कारण यह है कि पृथ्वी का आकार पूर्णरूप से गोल नहीं है, इसलिए उसके पृष्ठभाग के विभिन्न बिंदुओं की पृथ्वी के केन्द्र से दूरियाँ उन बिंदूओं के स्थानानुसार बदलती है|
पृथ्वी के स्वयं के परितः घुमने के कारण उसका आकार ध्रुवों के पास थोड़ा चपटा है और भूमध्य रेखा पर थोड़ा फूला हुआ है, इसलिए पृथ्वी की त्रिज्या ध्रुवों के पास कम और भूमध्य रेखा के पास अधिक होती है|
अतः 'जि' मान ध्रुवों पर सर्वाधिक अर्थात {9.83}{नौ दशमलव आठ तीन} एम बै एस टू है और वहाँ से भूमध्य रेखा की ओर जाते समय उसका मान कम-कम होता जाता है|
भूमध्य रेखा पर 'जी' का मान सबसे कम अर्थात् {9.77}{नौ दशमलव सात सात} एम बै एस टू होता है|
पृथ्वी के पृष्ठभाग से ऊपर जाते समय बिंदु की केन्द्र से दूरी बढ़ती जाती है और समीकरण के अनुसार जि का मान कम होते जाता है|
पृथ्वी के पृष्ठभाग से {8}{आठ} से {10}{दस} किलोमीटर ऊँचाई पर उड़ने वाले हवाई जहाज की पृथ्वी के केन्द्र से दूरी {10}{दस} किलोमीटर से बढ़ने के कारण 'जी' के मान में परिवर्तन नगण्य होता है|
परंतु जब हम किसी कृत्रिम उपग्रह का विचार करते हैं तब पृथ्वी के पृष्ठभाग से उसकी ऊँचाई के कारण जी के परिवर्तन पर ध्यान देना पड़ता है|
कुछ विशिष्ट ऊँचाईयों पर 'जी' के मान में होनेवाले परिवर्तन नीचे दी गई तालिका में दिए गए हैं| किसी पिंड़ में समाविष्ट द्रव्य की मात्रा को द्रव्यमान कहते हैं|
इसकी एस.ऐ इकाई किलोग्राम है| द्रव्यमान अदिश राशि है| उसका मान सर्वत्र समान होता है| दूसरे अन्य ग्रह पर भी उसका मान नहीं बदलता|
न्यूटन के पहले नियम के अनुसार द्रव्यमान, पिण्ड के जड़त्व का गुणात्मक माप है|
इसी प्रकार भार, यह बल होने के कारण वह सदिश राशि है| इस बल की दिशा पृथ्वी के केन्द्र की ओर होती है|
जि का मान सर्वत्र समान न होने के कारण पिंड़ का भार भी स्थान के अनुसार परिवर्तित होता है, परंतु उसका द्रव्यमान सदैव सभी स्थानों पर एकसमान होता है| एक छोटा पत्थर हाथ में पकड़िए|
उसपर कौन-कौन से बल प्रयुक्त हो रहें हैं? अब उस पत्थर को धीरे से छोड़ दीजिए|
आपको क्या दिखाई देगा? आपके द्वारा छोड़े जाने के बाद पत्थर पर कौनसे बल प्रयुक्त हुए? हमें ज्ञात है की, पृथ्वी का गुरुत्वीय बल सभी पिंडों पर प्रयुक्त होता है|
हमने जब पत्थर हाथ में पकड़ा था तब भी यह बल प्रयुक्त हो ही रहा था परंतु हमारे हाथ के द्वारा विपरित दिशा में लगाए गए बल उसे संतुलित कर रहे थे और वह पत्थर स्थिर था|
अपने हाथ द्वारा छोड़ दिए जाने पर केवल गुरुत्वीय बल प्रयुक्त होने के कारण उसके प्रभाव के कारण वह पत्थर नीचे गिरा|
जब कोई पिंड केवल गुरुत्वीय बल के प्रभाव के कारण गतिमान हो तो उस गति को मुक्त पतन कहते हैं| अर्थात पत्थर का मुक्त पतन होता है|
मुक्त पतन में प्रारंभिक वेग शून्य होता है और समयानुसार गुरुत्वीय त्वरण के कारण यह बढ़ जाता है|
पृथ्वी पर मुक्त पतन के समय हवा के साथ होने वाले घर्षण के कारण पिंड़ की गति का विरोध होता है और पिंड़ पर उर्ध्वगामी बल भी कार्यकरता है अतः यथार्थ रूप, में हवा में मुक्त पतन नहीं हो सकता, वह केवल निर्वात में ही संभव है|
मुक्त पतन में पिंड का जमीन पर गिरते समय का वेग और उसे लगने वाली समयावधी हम न्यूटन के समीकरणों का उपयोग करके ज्ञात कर सकते हैं|
मुक्त पतन के लिए त्वरण जि होता है और प्रारंभिक वेग यु शून्य होता है, यह मान कर ये समीकरण निम्नानुसार है|
सीधे ऊपर की ओर फेंके गए पिंड की गति का अध्ययन करते समय 'जी' का मान 'जी' के स्थान पर मैनस जी लेना पड़ेगा क्योंकि इस गति में त्वरण वेग के विपरित दिशा में होता है|
जि का परिमाण उतना ही होता है, परंतु इस त्वरण के कारण पत्थर के वेग में वृद्धि न होकर कमी होती है|
चंद्रमा और कृत्रिम उपग्रह भी केवल पृथ्वी के गुरुत्वीय बल के प्रभाव के कारण गतिशील रहते हैं; इस कारण वे भी मुक्त पतन के उदाहरण हैं|
पृथ्वी के किसी एक स्थान पर 'जी' का मान सभी पिंडों के लिए समान होता है, इसलिए किन्हीं भी दो पिंडों को एक ही ऊँचाई से छोड़ने पर वे एक ही समय पर जमीन पर पहुँचते हैं|
उसके द्रव्यमान तथा अन्य किसी भी गुणधर्मका इस समयावधि पर परिणाम नहीं होता है|
ऐसा कहा जाता है कि गॅलिलिओ ने लगभग पंद्रह सौ नब्बे ईस्वी इसवी में इटली देश के पीसा शहर में एक प्रयोग किया|
दो विभिन्न द्रव्यमानों के गोले वहाँ की झुकी हुई मीनार से एक ही समय नीचे छोड़े तो वे एक ही समय पर ज़मीन पर गिरते हैं, यह सिद्ध किया|
यदि हमनें एक भारी पत्थर और एक पंख को ऊँचाई से एक ही समय पर छोड़ा तो भी वे एक ही समय पर जमीन पर पहुँचते हुए नहीं दिखाई देते|